OzLabs/hebrew-wiki-articles huggingface dataset:
הפרויקט הצילומי של קברי המלחמה

הפרויקט הצילומי של קברי המלחמה (באנגלית: The War Graves Photographic Project) הוא מיזם התנדבותי, שבסיסו בבריטניה, העוסק בצילום של מצבות חללי מלחמה ושל לוחות זיכרון לנופלים על גבי אנדרטאות ברחבי העולם, על מנת להעמיד את הצילומים לרשות כל דורש. מטרת הפרויקט היא להשתמש בטכנולוגיה המודרנית על מנת לסייע בהנצחת הנופלים לאורך שנים ולאפשר את אזכרתם על ידי מי שמתקשים לבקר במקומות הימצאם של קברי המלחמה והאנדרטאות, ובמיוחד קשישים ובעלי מוגבלויות. קהל היעד של הפרויקט כולל גם חוקרים העוסקים בתולדות העימותים הצבאיים בעולם.

המיזם נוסד בשלהי העשור הראשון של המאה העשרים ואחת במטרה לצלם את קברי חללי המלחמה של בריטניה ומדינות חבר העמים שנפלו מראשית מלחמת העולם הראשונה ועד כה. לאחר שהיוזמה צברה פופולריות החליטו מובילי המיזם להרחיבו, כך שיתייחס לחללי כל האומות וכל העימותים הצבאיים.

המיזם מתבסס על פעולתם של מתנדבים מכל רחבי העולם, המצלמים את המצבות והאנדרטאות ללא תמורה ומשגרים את תצלומיהם אל מטה המיזם. פרטי החללים אשר מצבותיהם (או ציון שמם על גבי אנדרטה) צולמו מוכנסים למאגר מידע, שבו ניתן לחפש באמצעות אתר האינטרנט של הפרויקט. כל אדם רשאי לקבל לבקשתו העתק של איזה מן הצילומים תמורת תרומה בסכום נמוך, המיועדת לכיסוי הוצאות התשתית של המיזם.

עד לחודש דצמבר 2011 צילמו מתנדבי הפרויקט למעלה מ-1.6 מיליון מצבות או שמות על גבי אנדרטאות ברחבי העולם. חלק מן הצילומים נאספו על ידי ביקור מרוכז של קבוצות מתנדבים באתרי הזיכרון בארצות שונות.

המיזם החל לפעול בשיתוף פעולה עם ועדת חבר העמים לקברי מלחמה, המשרד לקברי המלחמה האוסטרליים, המשרד הקנדי לענייני ותיקי מלחמה ומשרד המורשת והתרבות של ניו זילנד. הפרויקט נעזר במאגרי המידע של הוועדה לצורך איתור אתרי בתי הקברות והאנדרטאות שבהם הוא מבקש לצלם. בעתיד מתוכנן שילוב מאגר המידע של הפרויקט גם במסגרת אתר האינטרנט של הוועדה, בצמוד למידע האישי על הנופלים שהוא מציג. 

==קישורים חיצוניים==

*[http://www.twgpp.org אתר הפרויקט] 

קטגוריה:הנצחה
קטגוריה:ארגונים התנדבותיים
קטגוריה:ועדת חבר העמים לקברי מלחמה
קטגוריה:גנאלוגיה
פייפר צ'רוקי 6

פייפר PA-32 צ'רוקי סיקס היא סדרה של מטוסים קלים בקיבולת של 6 או 7 מושבים וכן נסע קבוע, אשר יוצרה בארצות הברית על ידי פייפר איירקראפט בין השנים 1965-2007.

מטוסי הסדרה משמשים ברחבי העולם לתחבורה אווירית פרטית, סיור, וטיסות חילוץ ורפואה.

==דגמים==
PA-32-250 צ'רוקי סיקס
:האבטיפוס לסדרה, עם מנוע Lycoming O-540. נבנו 2 מטוסים מדגם זה.
PA-32-260 צ'ירוקי סיקס
:דגם הייצור הראשוני, עם מנוע Lycoming O-540-E4B5.
PA-32-260 צ'ירוקי סיקס B
:דגם משופר משנת 1969 עם נפח מוגדל בתא הנוסעים.
PA-32-260 צ'ירוקי סיקס C
:דגם משנת 1970 שהוכנסו בו שינויים מזעריים.
PA-32-260 צ'ירוקי סיקס D
:דגם משנת 1971 שהוכנסו בו שינויים מזעריים.
PA-32-260 צ'ירוקי סיקס E
:דגם משנת 1972 עם שינויים בעיצוב תא הנוסעים ובלוח המחוונים.
PA-32-300 צ'ירוקי סיקס
:דגם עם מנוע Lycoming O-540-K. דגם זה כונה פייפר סיקס 300 לאחר שנת 1979.
PA-32-300 צ'ירוקי סיקס B
:דגם משנת 1969 עם שינויים בפאנל לוח המחוונים.
PA-32-300 צ'ירוקי סיקס C
:דגם משנת 1970.
PA-32-300 צ'ירוקי סיקס D
:דגם משנת 1971.
PA-32-300 צ'ירוקי סיקס E
:דגם משנת 1972.
PA-32-300LD
:דגם ניסיוני בעל גרר נמוך לשיפור יעילות צריכת הדלק. מטוס אחד נבנה מדגם זה.
PA-32S-300 Seaplane
:דגם על מצופים שנבנה על ידי חברת פייפר איירקראפט. נבנו מספר מצומצם של מטוסים מדגם זה.
PA-32-301 סרטוגה
:דגם משנת 1980 עם מנוע Lycoming IO-540-K1G5 בהספק 300 כ"ס.
PA-301T טורבו סרטוגה
:סרטוגה עם מנוע Lycoming TIO-540-S1AD בעל מגדש טורבו. למטוס חיפוי מנוע מתוכנן מחדש.
PA-32-3M
:אב-הטיפוס של מטוס PA-32 אשר תוכנן מחדש להתקנת 3 מנועים. המנועים הנוספים, מדגם Lycoming O-235 בעלי 115 כ"ס, הותקנו בכנפיים. המטוס המתוכנן מחדש היווה חלק מתוכנית הפיתוח של מטוס PA-34 סנקה.

==מפרט (PA-32-300 שנת יצור 1972)==
===אפיון כללי===
* צוות: טייס אחד
* קיבולת: 5 או 6 נוסעים
* אורך: 8.4 מטר
* מוטת כנפיים: 10 מטר
* גובה: 2.4 מטר
* שטח כנף: 16.5 מ"ר
* משקל ריק: 811 ק"ג
* משקל המראה מרבי: 1,542 ק"ג
* הנעה: מנוע Lycoming IO-540-K1A5, שישה צילינדרים, 300 כוח סוס (225 קילו ואט)

===ביצועים===
* מהירות מרבית בטוחה: 163 קשר (302 קמ"ש)
* מהירות מרבית: 174 קשר (280 קמ"ש) בגובה פני הים
* מהירות שיוט: 168 קשר (272 קמ"ש)
* טווח: 840 מייל ימי (1,361 ק"מ)
* סייג רום: 4,950 מטר (16,250 רגל)
* יחס טיפוס: 5.3 מטר לשנייה (1,050 רגל לדקה)

==קישורים חיצוניים==

* [http://www.airliners.net/info/stats.main?id=306 סדרת PA-32 באתר Airliners.net] 

קטגוריה:כלי טיס אמריקאיים
קטגוריה:מטוסים קלים
גיורא גמרמן

גיורא גמרמן (18 בנובמבר 1927 - 3 באפריל 2015) היה אדריכל ישראלי שהתמחה בתכנון מוסדות ציבור, ספורט חינוך ומגורים.

גמרמן נולד בעיר פרגמינו (Pergamino) שבארגנטינה ובהיותו בן 6 עלה עם אביו לארץ ישראל. למד במקוה ישראל ולאחר מכן למד אדריכלות בטכניון שם הכיר את שותפו לדרך למשך 40 שנה - משה לופנפלד. בשנת 1961 פתח משרד אדריכלים בשיתוף לופנפלד שפעל עד לאמצע שנות התשעים. המשרד זכה בעשרות תחרויות אדריכלים לאורך 30 שנות פעילותו.

בשנת 2021 יצא לאור הספר אחרי המודרניזם: האדריכלות של משה לופנפלד וגיורא גמרמן (הוצאת אסיה) המציג את סיפורם ועבודתם של גמרמן ולופנפלד.

==פרויקטים נבחרים==
* אצטדיון הספורט הלאומי לאתלטיקה קלה בהדר יוסף שבתל אביב
* מבנים רבים במכון וינגייט
* בית דני בשכונת התקוה
* בית דירות "הפירמידה" בבאר שבע
* הספרייה העירוני בית אריאלה בתל אביב
*מרכז קליטה בית קנדה, שכונה א', אשדוד
* ארכיון העבודה "מכון לבון", תל אביב (נהרס)
* אולם מופעים "היכל אדית", קריית גת
* עשרות בתי ספר ואולמות ספורט בכל רחבי הארץ
* כפר הנופש הצרפתי, אשקלון

==גלריית תמונות==
<gallery>
הפירמידה_3827.JPG|בניין הפירמידה בבאר שבע
Beit Dani.JPG|בית דני, תל אביב
beitdani18.JPG|בית דני, תל אביב
PikiWiki Israel 607 Geography of Israel ספריית בית אריאלה.JPG|ספריית בית אריאלה
Katzrin122.jpg|ספרייה במרכז קצרין
Beithamegirot17.JPG|בית המגירות בבאר שבע
lupigamerman18.JPG|בית מגורים ברחוב בודנהיימר, תל אביב
carmiellibr.JPG|הספרייה העירונית בכרמיאל
mikvepnimiyot.JPG|מעונות תלמידים בבית הספר במקווה ישראל
Heichaledit01.jpeg|היכל אדית, קרית גת
</gallery>

==לקריאה נוספת==
*צבי אלחייני ומיכאל יעקובסון, אחרי המודרניזם: האדריכלות של משה לופנפלד וגיורא גמרמן, הוצאת אסיה, 2021

==קישורים חיצוניים==
* 
* 
* 
* מיכאל יעקובסון: [https://michaelarch.wordpress.com/2010/12/12/סיבוב-בפירמידה-של-באר-שבע/ בניין הפירמידה בבאר שבע], 12 בדצמבר 2010, חלון אחורי.
* מיכאל יעקובסון: [https://michaelarch.wordpress.com/2015/12/16/סיבוב-בשני-מתחמי-מגורים-בגילה-שתכננו-י/ סקירה אדריכלית מצולמת של שני מתחמים בגילה בתכנון אדריכלים יסקי-גיל-סיון ולופנפלד-גמרמן], באתר 'חלון אחורי', 16 בדצמבר 2015
* מיכאל יעקובסון: [https://michaelarch.wordpress.com/2018/01/31/סיבוב-בשיכונים-שבנה-משרד-השיכון-לאוכל/ סיבוב בשיכונים שבנה משרד השיכון לאוכלוסייה ערבית בכפר ימה], באתר 'חלון אחורי', 31 בינואר 2018
* מיכאל יעקובסון: [https://michaelarch.wordpress.com/2018/03/21/סיבוב-בתי-ספר-26-מקיף-שייבר-בבית-שמש-שמשמ/ סיבוב בבית ספר מקיף שייבר בבית שמש שמשמש היום ישיבה תיכונית חרדית], באתר 'חלון אחורי', 21 במרץ 2018
* מיכאל יעקובסון: [https://michaelarch.wordpress.com/2018/03/24/סיבוב-בחצר-הפנימית-של-ספריית-בית-אריאל/ סיבוב בחצר הפנימית של ספריית בית אריאלה], באתר 'חלון אחורי', 24 במרץ 2018
* מיכאל יעקובסון: [https://michaelarch.wordpress.com/2018/05/05/סיבוב-בספרייה-העירונית-ובמרכז-המוסיק/ סיבוב בספרייה העירונית ובמרכז המוזיקה בכרמיאל], באתר 'חלון אחורי', 5 במאי 2018

== הערות שוליים ==

קטגוריה:ישראלים ילידי ארגנטינה
קטגוריה:אדריכלים ישראלים
קטגוריה:בוגרי בית הספר החקלאי מקוה ישראל
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1927
קטגוריה:ישראלים שנפטרו ב-2015
שראצר

שַׂרְאֶצֶר (בשמו האשורי: נַבּוּ-שַֹרוּ-אוּסוּר) היה בנו של מלך אשור סנחריב, אשר רצח יחד עם אחיו אדרמלך את אביהם סנחריב בבית האל נסרוך בנינוה. על פי חוקרים בוצע הרצח בכ' בטבת בשנת 681 לפנה"ס. לאחר הרצח ברחו אדרמלך ושראצר אל ארץ אררט. מאורע זה מוזכר גם בתנ"ך, ב:

מפת מסופוטמיה
על פי ספרות המחקר, המסופר בתנ"ך באשר לרצח סנחריב בידי שראצר ואדרמלך תואם באופן כללי את המסופר במקורות אשוריים ובבליים. המקורות הללו מספרים כי סנחריב ייעד ליורשו את בנו הצעיר יותר, אסרחדון, כנראה בשל השפעתה של אשתו נקיה-זכותו שהייתה אמו של אסרחדון ולא של אחיו האחרים. מינוי זה, שנישל למעשה את ארד-מוליסי (אדרמלך) ונבו-שרו-אוסור (שראצר) מכס המלוכה, הביא לרציחתו של סנחריב על ידי השניים. מקץ הרצח פרצו מלחמות ירושה על כס מלך אשור, ולאחר שישה שבועות הביס אסרחדון את מתחריו וזכה במלוכה.
סרגון השני מלך אשור ואיש נכבד
בילקוט מעם לועז נאמר: 

== קברו ==
רבי שמואל ב"ר שמשון שסייר בארץ ישראל בתחילת המאה ה-13 (1210 לערך) תיאר בספרו "מסע דפלסטינא" מסורת לפיה בגוש חלב מצויים "קברי שמעיה ואבטליון ובצידם קברי אדרמלך ושראצר". כמו כן תיארו את הקברים נוסעים נוספים מימי הביניים כגון מנחם החברוני, יעקב השליח, תלמיד הרמב"ן, אשתורי הפרחי ועוד.

==קישורים חיצוניים==
*[http://www.teva.org.il/?CategoryID=215&ArticleID=34 אתר קבר עם סרקופג בגוש חלב המיוחס לשמעיה ואבטליון, צאצאיהם של אדרמלך ושראצר על פי האגדה], באתר החברה להגנת הטבע

==הערות שוליים==

קטגוריה:אישים בספר מלכים
קטגוריה:אישים בתנ"ך המוזכרים במקורות חיצוניים
קטגוריה:מלכי האימפריה האשורית החדשה
אלישע אבס

אלישע אַבַּס (נולד ב-10 בדצמבר 1971 בירושלים) הוא פסנתרן, מלחין וכדורגלן עבר ישראלי.

==ביוגרפיה==
אבס הוא בנו של סופר הילדים שלמה אבס ובן-נינתו של המלחין והפסנתרן הרוסי אלכסנדר סקריאבין. הוא נולד בירושלים וגילה כישרון נדיר למוזיקה - שר יצירות קלאסיות שלמות בעל פה. בעקבות המלצת מורה למוזיקה שהכיר אותו החל בגיל 4 ללמוד נגינה בפסנתר בקונסרבטוריון בירושלים. בגיל 6 עבר ללמוד אצל פנינה זלצמן - אשר ליוותה אותו לאורך כל הקריירה.

בגיל 11 הופיע בקרנגי הול יחד עם ליאונרד ברנשטיין בעוד אייזק שטרן "מזיל דמעות התרגשות באולם". הוא הוגדר על ידי רבים כ"יחיד בדורו".

אבס גדל בהוד השרון ושילב נגינה בפסנתר עם משחק כדורגל. בגיל 9 החל גם לשחק בקבוצות הילדים של הפועל פתח תקווה, תחת המאמן אברהם גרנט. כאשר הרגיש שהקריירה הבינלאומית מעיקה עליו החליט להפסיק לנגן בגיל 14. כשהיה אבס בן 18 החל בקריירה מקצועית ככדורגלן. הוא שיחק כמגן ימני ולאחר שעזב את הפועל פתח תקווה שיחק גם בהפועל כפר סבא, מכבי אחי נצרת, עירוני ראשון לציון והפועל חדרה. במשך רוב הקריירה שיחק בליגה לאומית ובחלקה בליגת העל, ולאחר שנולדו ילדיו פרש ממשחק פעיל. אחיו הצעיר, דניאל, גם כן שיחק כדורגל בהפועל פתח תקווה.

אבס עשה תואר ראשון במשפטים ובשלב מסוים החליט לחזור לנגינה בפסנתר. הוא יצר קשר עם פנינה זלצמן וחזר לנגן. לאחר מספר שנים החל בקריירה מחודשת ובמסגרתה אף חזר להופיע בקרנגי הול. כיום הוא מתגורר לסירוגין בישראל ובארצות הברית ומופיע ברחבי העולם.

==קישורים חיצוניים==
* [http://www.youtube.com/watch?v=hri5q1n-GXc&feature=related אלישע אבס כילד בקונצרט עם זובין מהטה והתזמורת הפילהרמונית הישראלית]
* 
* 

==הערות שוליים==

קטגוריה:פסנתרנים ישראלים
קטגוריה:מגני כדורגל ישראלים
קטגוריה:כדורגלני הפועל פתח תקווה
קטגוריה:כדורגלני הפועל כפר סבא
קטגוריה:כדורגלני מכבי אחי נצרת
קטגוריה:כדורגלני הפועל ראשון לציון
קטגוריה:כדורגלני הפועל חדרה
קטגוריה:הוד השרון: כדורגלנים
קטגוריה:ילדי פלא ישראלים במוזיקה
קטגוריה:ילדי פלא במוזיקה קלאסית
קטגוריה:מלחינים ישראלים במוזיקה הקלאסית
קטגוריה:ישראלים שנולדו ב-1971
קטגוריה:מלחינים ירושלמים
קפלר-42

קפלר-42 או בשמו הקודם KOI-961 הוא כוכב מסוג ננס אדום שנמצא במרחק של כ-126 שנות אור ממערכת השמש בקבוצת הכוכבים ברבור. ב-2012 אושר גילויים של שלושה כוכבי לכת ברדיוס של 0.57, 0.73 ו0.78 פעמים רדיוס כדור הארץ. זהו הגילוי הראשון של מערכת כוכבי לכת שכל כוכבי הלכת בה קטנים מרדיוס כדור הארץ.

== מאפיינים ==
לקפלר-42 קווי דמיון רבים לכוכב ברנרד. הטמפרטורה, הרדיוס וספקטרום הפליטה שלהם דומים. כמו לכוכב ברנרד גם לקפלר-42 רמת מתכתיות נמוכה יחסית עם מעט קווי בליעה של נתרן וסידן, מהירות סיבוב נמוכה, מהירות רדיאלית גבוהה ומהירות עצמית גבוהה. התכונות הללו מלמדות, שכמו כוכב ברנרד, קפלר-42 הוא ננס אדום 'זקן'. החוקרים השתמשו בהשוואה לכוכב ברנרד כדי ללמוד על תכונותיו של קפלר-42.

== כוכבי הלכת ==
צדק]] בינואר 2012 דיווחה קבוצת חוקרים מהמכון הטכנולוגי של קליפורניה על מציאת שלושה כוכבי לכת סביב קפלר-42. החוקרים השתמשו בנתונים מטלסקופ החלל קפלר ובנתונים ממצפים קרקעיים- מצפה הכוכבים פלומר ומצפה הכוכבים קק. שלושת כוכבי הלכת זוהו באמצעות ליקוי. לשלושת כוכבי הלכת זמן הקפה של פחות מיומיים. לשלושת כוכבי הלכת רדיוס קטן מנוגה כשלקטן ביניהם רדיוס דומה למאדים. על פי הנתונים לשלושת כוכבי הלכת פני שטח סלעיים, אך הם מקיפים את כוכב האם הרבה פנימה מאזור ישיב (אזור שבו יכולים להתקיים מים נוזליים). 

ישנה חשיבות לעובדת היות קפלר-42 ננס אדום, מכיוון שרוב הכוכבים בגלקסיית שביל החלב הם ננסים אדומים. מכיוון שרדיוסו של קפלר-42 הוא כשישית רדיוס שמש, או 1.7 רדיוס צדק, המערכת הפלנטרית שלו דומה יותר למערכת של צדק וירחיו מאשר למערכת השמש (ראו איור). עובדה זו מראה על מגוון המבנים האפשריים למערכות כוכבי לכת.

{| class="toccolours sortable" border=1 cellspacing=0 cellpadding=2 align=right style="text-align:center; border-collapse:collapse; margin-left: 0; margin-right: auto;"
|- bgcolor="#a0b0ff"
! כוכב לכת
! רדיוס<small>(R<sub>E</sub>)</small>
! זמן{{ש}}הקפה<br /><small>(d)</small>
! מרחקממוצע<small>(AU)</small>
! טמפרטורת{{ש}}פני שטח<small>(K)</small>
|-
! b
|| 0.78 || 1.2137672 || 0.0116 || 519
|-
! c
|| 0.73 || 0.45328509 || 0.0060 || 720
|-
! d
|| 0.57 || 1.865169 || 0.0154 || 450
|}

== קישורים חיצוניים ==

* [https://web.archive.org/web/20120506132002/http://kepler.nasa.gov/news/nasakeplernews/index.cfm?FuseAction=ShowNews&NewsID=179 ידיעה על הגילוי] באתר טלסקופ החלל קפלר של נאס"א
* [http://exoplanet.eu/star.php?st=Kepler-42 נתוני Kepler-42] באתר Extrasolar Planets Encyclopaedia
* [http://iopscience.iop.org/0067-0049/197/1/8 מבנה ודינמיקה של מועמדי קפלר למערכות מרובות כוכבי לכת], Jack J. Lissauer ועמיתים, אפריל 2011
* 

==הערות שוליים==

קטגוריה:מערכות כוכבי לכת
קטגוריה:ננסים אדומים
קטגוריה:קבוצת הכוכבים ברבור
בנין במשחקים הפאראלימפיים

בנין השתתפה לראשונה ב של סידני (2000) ומשתתפת במשחקי הקיץ הפאראלימפיים מאז בקביעות. במשחקי החורף לא נטלה בנין חלק מעולם.

כל משלחות הספורטאים אותן שלחה בנין למשחקים הפאראלימפיים היו משלחות קטנות, ומעולם לא עלו על שני אתלטים. הספורטאים הנכים שייצגו את בנין במשחקים מעולם לא זכו במדליה פאראלימפית.

==ראו גם==
* בנין במשחקים האולימפיים
* בנין במשחקים האולימפיים לנוער

קטגוריה:מדינות במשחקים הפאראלימפיים
קטגוריה:בנין: ספורט
מיכל לוי

מיכל לוי (נולדה ב-14 בפברואר 1979) היא שחקנית ישראלית.

==ביוגרפיה==
לוי נולדה וגדלה בכפר סבא, ובגיל 18 עברה לתל אביב. בצבא שירתה בתיאטרון צה"ל ולאחר שחרורה למדה בסטודיו למשחק ניסן נתיב.

לוי השתתפה בהצגות רבות בתיאטרון. בתיאטרון גשר: "נישואי פיגארו", "מדיאה" ו"שאריות של אהבה".
בתיאטרון בית ליסין "מקווה", "סופ"ש עם טום", "תקלה קלה", "פרינסס מרי 7", "33 וריאציות", "שם פרטי", "האמת" וכיום ב"האבא".<ref></ref> בנוסף, משחקת כיום ב"מכתבי אהבה" בבית אריאלה. בפסטיבל תיאטרון קצר: "פאבלובה". בפרינג': "נרקיסים" ומופע אימפרוביזציה: "פותחים פה לשפן". בשנת 2001 דיבבה את נאוקו יאמדה-ג'ונס ב"ספיידרמן ללא גבולות".

בשנת 2005 גילמה את יסמין אביעד בסדרת הטלוויזיה "פיק אפ" ששודרה בערוץ 10.

בשנת 2006 גילמה את יעל בסרט הטלוויזיה "ברונו מאוהב".

בשנת 2007 גילמה את הדס בעונה השנייה של סדרת הדרמה "מילואים", ואת דוראל בסדרת הדרמה "משמורת", בערוץ 2.

בשנת 2008 גילמה את שמחה בסרטו של רשף לוי, "איים אבודים". באותה שנה גילמה את סיגל בסדרת המתח של ערוץ 10, "האמת העירומה".

בשנת 2010 גילמה דמויות שונות בסדרת המערכונים של ערוץ 2, "אין להם מושג".

בשנת 2011 שיחקה בסדרת הדרמה של yes "בלו נטלי" בתפקיד שירלי הגואל. ב-2013 שבה לשחק בעונה השנייה.

בשנת 2015 שיחקה בסדרה הקומית של ערוץ 2 "פרודים" של הזכיינית "רשת". ובאותה שנה שיחקה בעונה השלישית של סדרת הנוער "החממה", בתפקיד נינה.

ב-2016שיחקה בסדרת המתח "נעלמים" בניקלודיאון, בתפקיד רותי קליין, אימם של אמה ואלון, גיבורי הסדרה.

ב-2018 השתתפה בסדרה "ויקי ואני", בתפקיד בת-אל מטלון.

ב-2019 שיחקה בסדרה "בת אל הבתולה", בתפקיד איריס אלימלך. באותה שנה שיחקה גם בסרט "מחילה", בתפקיד אתי.

ב-2020 שיחקה בסדרה "ספיידרז", בתפקיד נעמי גודמן.

ב-2021 שיחקה את אתי אמא של אלי בסדרה "בני אור".

ב-2022 שיחקה את שרון אמה החורגת של דנה בסדרה "שומקום".

ב-2022 החלה לשחק בסדרה "שלי הכובשת" בתפקיד אלינור אמא של שלי.

== חיים אישיים ==
מיכל לוי אם לבת ושני בנים. היא מתגוררת עם בן זוגה בבית יהושע. הייתה נשואה בעבר נישואים פיקטיביים לאביעד קיסוס.

== קישורים חיצוניים ==

*

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מדבבות ישראליות
קטגוריה:מדבבים ישראלים
קטגוריה:בוגרות תיאטרון צה"ל
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בית יהושע: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
Kiwix

Kiwix היא תוכנת דפדפן חופשית המשמשת לצורך הצגת תוכן ללא חיבור לאינטרנט, לרוב לשם הצגת ויקיפדיה (אף על פי שבהמשך נוספה תמיכה באתרים אחרים). התוכנה משתמשת בעותק מקומי ודחוס של מאגר ויקי.

התוכנה משמשת כיום אנשים ומוסדות רבים ללא גישה לאינטרנט, ובמיוחד בתי ספר במדינות מתפתחות, שם אין גישה לאינטרנט או שהחיבור לאינטרנט יקר מדי. יוצר התוכנה, עמנואל אנגלהארט, פיתח גם גרסה מיוחדת של התוכנה עבור ארגון SOS Children's Villages, במיוחד לצורך מטרה זו.

התוכנה מסוגלת לייצא ערכים לפורמט PDF, פונקציה המאפשרת בין היתר להעביר ערכים מוויקיפדיה לקורא ספרים אלקטרוני.

== היסטוריה ==
<gallery mode="packed">
קובץ:Emmanuel Engelhart-49.jpg|עמנואל אנגלהרט, ממציאי Kiwix
קובץ:Renaud Gaudin.jpg|רנו גודן, ממציאי Kiwix
קובץ:OSS award for Kiwix.JPG|פרס הקוד הפתוח CH שניתן ל-kiwix ב-2015
</gallery>בשנת 2004, לאחר שעמנואל אנגלהרט (ממציא Kiwix) החל לערוך בוויקיפדיה, הוא התעניין בפיתוח גרסאות לא מקוונות של ויקיפדיה, ופרויקט של ג'ימי ויילס ליצירת תקליטור שמכיל את כל ויקיפדיה משך את תשומת לבו.

ב-2007 שוחררה הגרסה הראשונה של התוכנה.

בשנת 2012 זכתה Kiwix במענק מטעם קרן ויקימדיה הצרפתית לפתח את תוכנת kiwix-plug, שנפרסה באוניברסיטאות באחת עשרה מדינות. בפברואר 2013 זכתה תוכנת Kiwix גם בפרס 'פרויקט החודש' מטעם SourceForge. בשנת 2015 זכתה Kiwix בפרס קוד פתוח.

== תיאור ==
ויקיפדיה על דיסק נשלף, בעזרת Kiwix
התוכנה מיועדת להיות קורא לא מקוון עבור תוכן אינטרנטי. היא מיועדת לשימוש במחשבים ללא חיבור לאינטרנט, מחשבים עם חיבור איטי או יקר, וכן על מנת למנוע צנזורה. כמו כן היא מתאימה גם לשימוש בטלפון נייד בעת נסיעה (למשל במטוס או ברכבת).

כל קובצי התוכן נדחסים בפורמט zim, מה שמקטין את נפחם, אך משאיר אותם קלים לסידור, חיפוש ומיון. למשל, נכון למרץ 2021, גודלה של כל ויקפדיה האנגלית בפורמט זה הוא 82 ג'יגה-בייט, או 43 ג'יגה-בייט ללא תמונות.

קובצי ה-zim נפתחים עם Kiwix, שנראה ומתנהג כמו דפדפן. Kiwix מציעה חיפוש טקסט מלא, ניווט באמצעות כרטיסיות ואת האפשרות לייצא ערכים ל-PDF ול-HTML 3.

קיימת גרסת שרת HTTP בשם kiwix-serve המאפשרת למחשב רק לאחסן את תוכן ה-Kiwix (מבלי לאחסן את תוכנת הדפדפן), ולהציע אותו לרשות מחשבים אחרים ברשת. המחשבים האחרים רואים למעשה רק אתר אינטרנט. נוסף לכך קיימת גרסת שרת בשם Kiwix-hotspot המיודעת לשמש כ-hotspot של Wi-Fi.

Kiwix משתמשת במנוע הרינדור של מוזילה, אך מתכננת להחליף אותו.

== התוכן ==
קריאת ויקיפדיה באמצעות kiwix על סירה בדרום האוקיינוס השקט
מאז 2014 זמינות רוב גרסאות ויקיפדיה להורדה בשפות שונות. השרתים מתעדכנים מדי חודשיים עד עשרה חודשים, תלוי בגודל הקובץ. בוויקיפדיה האנגלית, גרסה מלאה המכילה גם תמונות וכן גרסה אלטרנטיבית המכילה טקסט בלבד ניתן להוריד מהארכיון.

מלבד ויקיפדיה, תכנים מן קרן ויקימדיה כגון ויקיטקסט, ויקיחדשות, ויקימסע, ויקיספר וויקיציטוט זמינים לצפייה במצב לא מקוון בשפות שונות.

בנובמבר 2014 נהייתה גרסת Zim של כל הטקסטים הפתוחים מפרויקט גוטנברג זמינה להורדה.

מלבד תוכן ציבורי, תוכן תחת רישיון Creative Commons זמין להורדה. לדוגמה, גרסאות לא מקוונות של הויקי של Ubuntu, המכיל תיעוד משתמש עבור מערכת ההפעלה אובונטו וגרסאות Zim של ועידות TED זמינות להורדה מארכיון Kiwix.

הורדת קבצים תוכן חדש על גרסה מוקדמת של kiwix

== קישורים חיצוניים ==

* 

קטגוריה:תוכנה חופשית
קטגוריה:קרן ויקימדיה
קטגוריה:תוכנות שהושקו ב-2006
קטגוריה:נגישות חינוך והשכלה
קטגוריה:אנציקלופדיית ויקיפדיה
קטגוריה:פיתוח תוכנה
קטגוריה:צנזורה באינטרנט
PediaPress

PediaPress היא חברה גרמנית העוסקת בפיתוח תוכנה והדפסת תוכן מקוון על פי דרישה, הממוקמת בעיר מיינץ שבגרמניה. החברה היא חברת בת של Brainbot Technologies AG.

החברה מספקת שירות מקוון המאפשר למשתמשים באינטרנט ליצור ספרים אישיים המבוססים על תוכן מאתר ויקי בכלל, ומוויקיפדיה בפרט.

PediaPress וקרן ויקימדיה פועלים בשותפות מדצמבר 2007. התוכנה שפיתחה PediaPress שולבה בוויקיפדיה וניתן לגשת אליה כיום דרך תפריט הניווט הצדדי בכל עמודי ויקיפדיה באמצעות לחיצה על הקישור "צור ספר". על פי ההסכמה עם קרן ויקימדיה, הקרן מקבלת 10 אחוזים ברוטו מההכנסות של מכירת הספרים.

== קישורים חיצוניים ==

* 

== הערות שוליים ==

קטגוריה:חברות גרמניות
קטגוריה:הוצאה לאור
OpenDocument

מפת אימוץ התקן ברחבי העולם
OpenDocument הוא פורמט קובץ פתוח המשמש לשמירת קבציי מסמכים משרדיים כגון קובצי טקסט, גיליונות אלקטרוניים, מצגות, איורים, תמונות ותרשימים.

הפורמט פותח במקור על ידי חברת סאן מיקרוסיסטמס, והוא מפותח בחסות איגוד התקנים OASIS. הוא מוגדר כתקן 26300 ISO של ארגון התקינה הבינלאומי.

שימוש בפורמט OpenDocument מונע תלות בתוכנת יישומים משרדיים יחידה (כגון מיקרוסופט וורד) ומאפשר להמשיך ולטעון את הקבצים אשר שמורים בפורמט זה בתוכנות יישומים חלופיות רבות במידת הצורך (לדוגמה, במצבים בהם פג הרישיון לשימוש בתוכנת מעבד התמלילים הקניינית).

סיומות הקבצים הנפוצות ביותר עבור מסמכי OpenDocument הן: 
* odt עבור מסמכי טקסט (כמו עיבוד תמלילים) 
* ods עבור גיליונות אלקטרוניים 
* odp עבור מצגות 
* odb עבור מסדי נתונים 
* odg עבור גרפיקה 
* odf עבור נוסחאות

== היסטוריה ==
בשנת 1999 קנתה חברת סאן מיקרוסיסטמס את חברת סטאר דיויז'ן, יצרנית חבילת התוכנות המשרדיות StarOffice. בהמשך שחררה חברת סאן את התוכנה ככתוכנה חופשית בשם OpenOffice.org. גרסה 1.0 של OpenOffice כללה שכתוב משמעותי של ממשק המשתמש וכללה גם תסדיר מסמכים חדש: המסמך היה ארכיון ZIP (פורמט) של מספר קובצי XML. בניגוד לתסדירים קודמים שהוגדרו בפועל לפי מימושם על ידי התוכנה שקוראת וכותבת אותם, ההגדרה של מסמכי OpenOffice.org הייתה אמורה להיות פתוחה וציבורית. במקביל לעבודה על גרסה 2.0 של OpenOffice.org החלה סאן לעבוד מול גוף התקינה OASIS על תקן למסמכים שמבוסס על תסדיר המסמכים הזה. בשנת 2005 יצאה גרסה 1.0 של התקן והחלה עבודה מול ISO (מכון התקנים הבינלאומי) להפוך אותו לתקן של ISO. בשנת 2005 הפך התקן החדש גם לתסדיר המסמכים של OpenOffice.org 2.0.

בעקבות כך החליטו מפתחי KOffice שזה יהיה גם תסדיר המסמכים הרגיל שלהם (החל מגרסה 1.5, שיצאה באפריל 2006.

== תוכנות ==
ניתן לטעון את הקבצים השמורים בפורמט OpenDocument הן בתוכנה חופשיות והן בתוכנות קנייניות. תוכנות בולטות התומכות בפורמט זה כוללות בין היתר את:

* מבוססות על OpenOffice.org:
** IBM Lotus Symphony
** NeoOffice 
** OpenOffice.org
** StarOffice
** ליברה אופיס
*מבוססות על KOffice:
** KOffice
** קליגרה

כמו כן יש תמיכה חלקית בתוכנות הבאות:
* Adobe Buzzword
* אביוורד
* Google Docs
* מיקרוסופט אופיס בגרסאות חדשות
* סקריבוס
* SoftMaker Office 
* Corel WordPerfect Office X4
* Zoho Office Suite

== קישורים חיצוניים ==

* 
== הערות שוליים ==

קטגוריה:פורמטי קבצים
אלון פרידמן (קצין)

אלון פרידמן (נולד ב-18 במאי 1964) הוא איש צבא ישראלי במילואים, בדרגת תת-אלוף, שירת כראש מטה פיקוד הצפון. מכהן כמנכ"ל אתר ההנצחה ומוזיאון גולני. 

== שירותו הצבאי ==
פרידמן נולד וגדל בהרצליה. התגייס לצה"ל בשנת 1982 ובחר לשרת בחטיבת גולני. בגולני עבר פרידמן מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך מונה למפקד פלוגה בגולני, ובתפקידו הבא שימש כקצין המבצעים של החטיבה. לאחר מכן השתחרר מצה"ל. פרידמן שב לשירות קבע ושימש כסגנו של מפקד גדוד 51, ארז גרשטיין. פרידמן השתלם בקורס מג"דים ומונה למפקד גדוד 51, בהמשך שימש קצין המבצעים של פיקוד הצפון, בשנים 1998–2000 שימש כמפקד עוצבת ברעם. לאחר מכן שימש כקצין אג"ם של פיקוד הצפון. בהמשך שימש מפקד חטיבת ביסלמ"ח, בין היתר במשימת ההתנתקות. לאחר ההתנתקות היו חייליו הראשונים שתפסו את קו הגבול החדש בין ישראל לרצועת עזה. במלחמת לבנון השנייה שימש רמ"ט פיקוד הצפון. לאחר המלחמה נותר בתפקידו. שירת כיועץ לתורת הלחימה בזרוע היבשה.

לאחר שחרורו מונה לראש מינהלת לוחמת חי"ר בתעשייה הצבאית ולאחר מכן מונה למנכ"ל אתר החרמון. בשירות המילואים משרת כמפקד עורף צפון בפיקוד הצפון.

פרידמן נשוי לקרן ואב לארבעה.

==לקריאה נוספת==
* 
* 
* 

==קישורים חיצוניים==
* .
* .
* עמוס הראל, [http://www.fresh.co.il/vBulletin/t-582322-%D7%9B%D7%AA%D7%91%D7%95%D7%AA_%D7%A9%D7%94%D7%AA%D7%A4%D7%A8%D7%A1%D7%9E%D7%95_%D7%91%D7%A9%D7%A0%D7%99%D7%9D_%D7%94%D7%90%D7%97%D7%A8%D7%95%D7%A0%D7%95%D7%AA_%D7%A2%D7%9C_%D7%A7%D7%A6%D7%99%D7%A0%D7%99%D7%9D_%D7%91%D7%9B%D7%99%D7%A8%D7%99%D7%9D_-_%D7%90%D7%A9%D7%9B%D7%95%D7%9C_3#post4477437 אילו רק היינו יודעים להסביר], הארץ, 06.07.2000, כפי שהועלה באתר פרש.
* .
* .
* .
* .
* יוסי וקנין,[https://emek.mynet.co.il/local_news/article/Hk3NtxPDP 25 שנה אחרי: אלון פרידמן, מג"ד 51 בזמן אירועי 'סוכות השחור של גולני', פותח את הפצעים], mynet עפולה ועמק, 16 באוקטובר 2020.

==הערות שוליים==

קטגוריה:מפקדי גדודים בחטיבת גולני
קטגוריה:מפקדי עוצבת ברעם
קטגוריה:מפקדי חטיבת ביסלמ"ח
קטגוריה:סגל התעשייה הצבאית
קטגוריה:ראשי מטה פיקוד הצפון
קטגוריה:קציני אג"ם של פיקוד הצפון
קטגוריה:תתי-אלופים בצה"ל
קטגוריה:מנכ"לים יוצאי שירות קבע בצה"ל
קטגוריה:ישראלים שנולדו ב-1964
קטגוריה:חיילי צה"ל במלחמת לבנון השנייה
עמנואל הרט

עמנואל הרט (נולד בשנת 1950) הוא קצין צה"ל בדימוס בדרגת תת-אלוף, כיהן כמפקד חטיבת גולני.

==שירות צבאי==
בשנת 1968 התגייס לצה"ל ובחר לשרת בחטיבת גולני. בגולני עבר מסלול הכשרה כלוחם, ולאחר מכן יצא לקורס מ"כים חי"ר. במהלך הקורס נפצע פעמיים. בראשונה נפצע הרט בתאונת אימונים אולם החלים והמשיך את ההכשרה. בהמשך הקורס, במהלך מלחמת ההתשה, השתתף בתעסוקה מבצעית בתעלת סואץ ונפצע בשנית. הרט סיים את קורס המ"כים בהצטיינות. לאחר מכן יצא לקורס קציני חי"ר. עם סיום הקורס שב הרט לחטיבה כמפקד מחלקת מרגמות בפלוגה המסייעת של גדוד 13. בהמשך שימש כסגן מפקד הפלוגה. בתפקידו הבא שימש הרט כמפקד פלוגת טירונים בגולני.

עם פרוץ מלחמת יום הכיפורים שב הרט, שהיה מצוי באותה עת בחופשת לימודים, לשורות חטיבת גולני ולחם בקרבות הבלימה ברמת הגולן. בתחילה הצטרף הרט כקצין מבצעים בחפ"ק המח"ט, אמיר דרורי, אולם לאחר מכן שימש כמפקד צוות בסיירת גולני וכמפקד פלוגה בגדוד 17 (אריות הגולן). במהלך קרב ההבקעה לסוריה נפצע אולם עד מהרה שב לעמוד בראש פלוגתו. לאחר המלחמה שימש כסמג"ד בגדוד 13 וקצין אג"ם של חטיבת גולני. ב-1977 מונה למפקד גדוד 12. הרט נפצע בפעם הרביעית בפעילות מבצעית בלבנון, אולם החלים במהירות ושב לפקד על גדודו, בשלושת החודשים שחלפו עד להחלמתו, פיקד על הגדוד, סגנו גבי אשכנזי. במבצע ליטני הוביל הרט את גדודו בכיבוש תל דהור ותל עכוש. בעוד הרט, פיקד על כיבוש תל דהור, הוביל סגנו, גבי אשכנזי את הפשיטה על תל עכוש, ונפצע במהלך הקרב על היעד, אך המשיך לפקד על הכוח עד גמר הלחימה. גדודו הוכתר על ידי אלוף פיקוד הצפון, אביגדור בן-גל, כגדוד המצטיין במבצע.

בתפקידו הבא שימש הרט כראש ענף תורת לחימה ותרגילים במפקדת קחצ"ר. הרט שימש כראש לשכת הרמטכ"ל רפאל איתן, ולאחר מכן הועלה לדרגת אל"ם ומונה למפקד חטיבת גולני. הרט שימש כמפקד החטיבה בשנים 1984-1982 ולאחר מכן שימש כקצין אג"ם של פיקוד הצפון. בשנים 1987-1986 היה הרט מדריך ומפקד מגמה בקורס מפקדי פלוגות ומפקדי גדודים וביצע הסבה לשריון. לאחר מכן שימש כסגן מפקד אוגדה. בשנים 1990-1988 שימש ראש מטה פיקוד הצפון. בשנים 1993-1990 שימש מפקד המכללה הבין-זרועית לפיקוד ולמטה, ולאחר מכן שימש נספח צה"ל בדרום אמריקה.

==חיים אישיים==
עמנואל הרט נשוי למיה ואב לשני בנים ובת ומתגורר ברעננה.

==קישורים חיצוניים==
* [https://web.archive.org/web/20131010010655/http://www.golani.co.il/Info/hi_show.aspx?Id=2773&t=5 עמנואל הרט] באתר חטיבת גולני.

== הערות שוליים ==

קטגוריה:תתי-אלופים בצה"ל
קטגוריה:מפקדי גדודים בחטיבת גולני
קטגוריה:ראשי לשכת הרמטכ"ל
קטגוריה:מפקדי חטיבת גולני
קטגוריה:נספחים צבאיים ישראלים במדינות אמריקה הדרומית
קטגוריה:ראשי מטה פיקוד הצפון
קטגוריה:ישראלים שנולדו ב-1950
קטגוריה:מפקדי פלוגות במלחמת יום הכיפורים
קטגוריה:חיילי חיל הרגלים במלחמת יום הכיפורים
הוצאות הון

הוצאת הון (באנגלית: Capital Expenditure; בקיצור CAPEX) הוא מונח כלכלי המתאר את הוצאות החברה המשמשות לרכישה, שדרוג או שימור נכסיה.

הוצאת ההון היא הוצאה לטובת יצירת רווחים בעתיד.
הוצאת ההון נגרמות כאשר עסק מוציא כסף על מנת לקנות רכוש קבוע או להוסיף ערך של נכס קבוע קיים שמשך חייו מוערך בלמעלה משנה.
ההוצאות הללו יכולות לשמש בידי חברה לרכוש או לשדרג נכסים פיזיים כגון ציוד, רכוש, או מבני תעשייה.

במקרה שמהלך של הוצאה כזו מהווה החלטה פיננסית מהותית לחברה,
ההוצאה חייבת להיות מאושרת באספה השנתית של בעלי המניות או בישיבה מיוחדת של הדירקטוריון.

ה-CAPEX מופיע בדרך כלל בדוח על תזרימי המזומנים תחת רכישת רכוש קבוע או סעיף דומה תחת תזרימי מזומנים מפעולות השקעה.

מבחינת מיסוי, הוצאת הון היא עלות שלא ניתנת לניכוי בשנה שבה היא שולמה או שנגרמה והיא חייבת להיות מהוונת.

הכלל הוא כי אם אורך החיים של הנכס הנרכש הוא יותר משנת המס הקרובה אזי יש צורך להוון את העלות.
לאחר מכן ההוצאה צריכה להיות מופחתת על פני אורך החיים של הנכס הנדון.

בין ההוצאות אשר נחשבות כהוצאות הון:
# רכישת רכוש קבוע, ובחלק מהמקרים, נכסים בלתי מוחשיים.
# תיקון הנכס הקיים כדי להאריך את אורך החיים שלו.
# שדרוג נכס קיים באופן שמקבע בו שיפור.
# הכנת הנכס לשימוש עסקי.
# שימור הרכוש או התאמתו לשימוש חדש או שונה.
# פתיחת או רכישת עסק חדש.

הוצאה מקבילה להוצאת ההון היא ההוצאה התפעולית ("OPEX").

== קישורים חיצוניים ==
* [http://www.investopedia.com/terms/c/capitalexpenditure.asp#axzz1jGISZeTm הסבר המושג], באתר (Investopedia)

קטגוריה:דוחות פיננסיים
תובלה אווירית

C-47 הפורקים אספקה בשדה התעופה טמפלהוף במהלך הרכבת האווירית לברלין]]
תובלה אווירית היא תובלה צבאית באמצעות כלי טיס. זהו תחום עיסוקו של כוח אווירי המתמקד בשינוע לוגיסטי של ציוד, אמצעי לחימה וכוח אדם, על ידי מטוסי תובלה או מסוקי סער, לשם השגת מטרות צבאיות.

תובלה אווירית מתחלקת לשתי דוקטרינות עיקריות: תובלה אסטרטגית בה מטוסי תובלה כבדים מובילים את הציוד והאספקה למרחקים גדולים ובמטרה לתמוך בצבא כמערכת. ותובלה טקטית המתבצעת על ידי מסוקי ומטוסי תובלה קלים יותר בתוך זירה מסוימת כדי לאפשר המשך פעילות מבצעית או כחלק מפעילות מבצעית, לדוגמה הצנחת אספקה בשדה הקרב, הצנחת כוחות אל תוך הקרב או חילוצם ממנו, וכן למבצעים מיוחדים כגון מבצע אנטבה, מבצע כחול וחום וכדומה.

== מטוסי תובלה אווירית ==

* לוקהיד C-130 הרקולס
* לוקהיד מרטין C-130J סופר הרקולס
* נורדואין UC-64A נורסמן
* קרטיס C-46 קומנדו
* DC-3 דקוטה
* נורד 2501 נוראטלס
* ערבה (מטוס)
* בואינג KC-46 פגסוס
* C-5 גלקסי
* בואינג C-17 גלובמאסטר III
* איליושין Il-76
* קינג אייר
* אנטונוב An-32
* איירבוס A400M
* אנטונוב An-178

==ראו גם==
* תובלה צבאית

==קישורים חיצוניים==

* [http://www.afhso.af.mil/shared/media/document/AFD-101013-035.pdf Tactical Airlift]
* [https://web.archive.org/web/20161031060502/http://aupress.au.af.mil/bookinfo.asp?bid=143 Airlift Doctorine]

קטגוריה:טקטיקה צבאית
קטגוריה:תובלה צבאית אווירית
מוזיאון עמק המומינים

המוזיאון היה ממוקם בספרייה העירונית של טמפרה עד לדצמבר 2012
המוזיאון מוקם במוזיאון האמנות של טמפרה בין 2012 ל-2016
מוזיאון עמק המומינים (בפינית: Muumilaakso; בשוודית: Mumindalen) הוא מוזיאון בעיר טמפרה שבפינלנד המוקדש כולו לספרי המומינים של המחברת טובה ינסון. במוזיאון מוצגים האיורים המקוריים של ספרי המומינים ומיניאטוריה של בית המומינים בגובה של 2.5 מטר.

הבית המיניאטורי שנבנה על ידי פנטית איסטולה וטולקיקי פיאטילה צריך היה להיות במקור עגול, כפי שטובה ינסון ציירה את בית המומינים. אולם, עקב אילוצים המיניאטורה נבנתה בצורת מרובע משום שהוצגה בביאנלה בברטיסלאבה, סלובקיה בפינת האולם. כאשר הוא הועבר לטמפרה הוא הושאר ככזה.

== קישורים חיצוניים ==
* 

קטגוריה:המומינים
קטגוריה:מוזיאוני ילדים
קטגוריה:פינלנד: מוזיאונים
קטגוריה:טמפרה
חבורה דיהדרלית

בתורת החבורות, חבורה דיהדרלית היא חבורת הסימטריות של מצולע משוכלל אשר איבריה הם סיבובים ושיקופים שמעבירים את המצולע לעצמו. הפעולה בחבורה היא הרכבה של שיקופים וסיבובים (ביצוע אחד מהם ולאחריו השני).

== הגדרה ==
חבורה דיהדרלית נוצרת על ידי שני איברים, "איבר שיקוף" (שבדרך כלל מסומן כ-s), ו"איבר סיבוב" (שבדרך כלל מסומן כ-r) שמהווה "סיבוב" של המצולע <math>\frac{2\pi}{n}</math> רדיאנים בכיוון מוגדר (עם או נגד כיוון השעון).
באופן פורמלי, החבורה הדיהדרלית של מצולע משוכלל מסדר n מוגדרת על ידי ההצגה:
<math>D_n=\langle s,r|r^n=e,s^2=e,s^{-1}rs=r^{-1} \rangle</math> כאשר e הוא איבר היחידה של החבורה.

==דוגמאות==
* שלט עצור הוא מצולע משוכלל מסדר 8 (מתומן) עם כיתוב. אם נגדיר את שיקוף השלט כאיבר s, וסיבוב של השלט 45 מעלות נגד כיוון השעון כ-r, נקבל את החבורה הדיהדרלית <math>D_8</math>. בתרשים, השורה הראשונה מתקבלת מהפעלת איבר הסיבוב r על השלט, והשורה השנייה מתקבלת מהפעלת איבר הסיבוב r על שיקוף השלט (האיבר s).
פעולת איברי החבורה <math>D_8</math> על שלט עצור.

==תכונות==
* לכל חבורה דיהדרלית יש (לכל הפחות) שתי תתי-חבורות (לא טריוויאליות) ציקליות הנוצרות על ידי האיברים s ו-r, שסדריהן יהיו, בהתאמה, 2 ו-n.
* מספר האיברים של חבורה דיהדרלית של מצולע משוכלל בעל n צלעות הוא 2n.
* מספר תת-החבורות של חבורה דיהדרלית מסדר 2n הוא (d(n) + σ(n, כאשר (d(n הוא מספר המחלקים החיוביים של n ו-(σ(n היא פונקציית סכום המחלקים שלו. תוצאה זו נובעת ישירות מתיאור המבנה הכללי של חבורה דיהדרלית: הסדר של כל תת-חבורה מחלק את 2n (לפי משפט לגראנז'), ולכל מחלק m של n ניתן למנות עותק אחד של חבורה ציקלית ℤ<sub>m</sub> (הנוצרת על ידי איבר הסיבוב <math>r^{\frac} </math>), ועוד n/m תת-חבורות דיהדרליות מטיפוס <math>D_m</math>, הנוצרות כל אחת באמצעות סיפוח איבר שיקוף מהצורה <math>r^{i}s </math> לחבורה הציקלית ℤ<sub>m</sub>, כאשר <math>1 \le i\le n/m </math>.
* לכל חבורה דיהדרלית יש תת-חבורה נורמלית הנוצרת על ידי האיבר r (מכיוון שהיא מאינדקס 2).
* חבורה דיהדרלית היא מכפלה חצי ישרה של החבורה הציקלית מסדר n והחבורה הציקלית מסדר 2, כאשר האוטומורפיזם המותאם ל-1 הוא אוטומורפיזם ההיפוך.
* עבור n=2 מתקבלת חבורת הארבעה של קליין, ועבור n=3 מתקבלת חבורת התמורות S3.

==החבורה הדיהדרלית האינסופית==

אחת ההכללות האפשריות לחבורה דיהדרלית למקרה האינסופי, היא החבורה הדיהדרלית האינסופית, בה לסיבוב סדר אינסופי: <math>D_\infty = \langle s,r \mid s^2=1, srs=r^{-1} \rangle</math>.

חבורה זו מייצגת מספר תופעות גאומטריות מעניינות.

== ראו גם ==
* חבורת הארבעה של קליין (המקרה n=2)

==קישורים חיצוניים==

* 

קטגוריה:משפחות של חבורות
קטגוריה:סדרות של מבנים אלגבריים
קטגוריה:סימטריה במתמטיקה
קרל קורט

קרל קורט (באנגלית: Karl Korte; 23 ביוני 1928 - 27 במרץ 2022) היה מלחין אמריקאי ומורה למוזיקה.

== חייו ==
קורט נולד באוסינינג שבמדינת ניו יורק וגדל באנגלווד שבניו ג'רזי. הוא למד בג'וליארד, ומוריו שם היו פיטר מנין (Peter Mennin), ויליאם ברגסמה (William Bergsma) ו-ווינסט פרסיקטי (Vincent Persichetti). בהמשך למד הלחנה אצל אוטו לוינינג, גופרדו פטראסי ואהרן קופלנד.

קורט לימד באוניברסיטת טקסס באוסטין משנת 1971 עד 1997. משנת 1997 עד 2000 כיהן כפרופסור אורח בוויליאם קולג' בוויליאמסטאון, מסצ'וסטס.

קורט קיבל מספר רב של אותות הוקרה לאומיים ובינלאומיים על יצירתו, בהם מענקי קרן גוגנהיים (1959 ו-1970), מלגות קרן פולברייט לאיטליה ולניו זילנד ומדליית זהב ממשלת בלגיה בתחרות המוזיקה ע"ש המלכה אליזבת.

התגורר בקיימברידג', ניו יורק, מת במרץ 2022.

== קישורים חיצוניים ==
* https://www.statesman.com/obituaries/p0204587 ביוגרפיה של קרל קורט בלוח זיכרון]

==הערות שוליים==

== מבחר מיצירותיו ==
* "פנטזיה" לכינור ופסנתר - 1957
* "שירי תום" (ויליאם בלייק), לקולות נשים ופסנתר - 1964
* "מטריקס - 7" לחמישיית כלי נשיפה מעץ, פסנתר וכלי הקשה - נכתבה לחמישיית ניו יורק לכלי נשיפה מעץ - 1967
* "היבטים של אהבה", לקולות מעורבים ופסנתר - 1968
* "סאפפו אומרת", לזמרת מצו סופרן ומקהלת נשים, חליל ופסנתר - 1968
* סימפוניה מס' 3 - 1968
* "מזמורים בנוסח חדש" לקולות מעורבים ופסנתר (אפשרות לגיטרה או נבל) - 1969
* "הזכרויות" לחליל וסינתסייזר - 1971
* "חיוור הוא הנסיך הטוב" (אורטוריה לזכר ז'אן קאסאדסי, למקהלה, סופרן, שני פסנתרים, כלי הקשה וקריין - 1973
* "מוזיקה לחג פסחא חדש" למקהלה מעורבת וכלי נשיפה ממתכת או כלי מקלדת - 1982
* "שלושה מזמורי תהילים", למקהלה א-קפלה
* "ארבעה שירי התנסות" (בלייק), לקולות נשים ופסנתר - 2001
* "יום חמישי הקדוש" (בלייק), לקולות מעורבים ופסנתר - 2001
* "SHIKI ("ארבע העונות"), למקהלה (מעורבת או נשים), סולנים וליווי של פרטיטורת אלקטרונית שנוצרה מקטעים לקוטו, כלי הקשה וצלילים אחרים - 2002
* "יומני מסע" לדואו 46 (כינור וגיטרה) וצ'לו ("קפריסין, טה מאורי, אקי") - 2004
* "מאקאמות" לדואו 46 ("כינור וגיטרה 2") - 2004
* "השעה היא:" למקהלה מעורבת, כלי מקלדת וכלי מיתר. שישה שירים לטקסטים מתקופות שונות, החל במהפכה האמריקאית, תנועת הסופראג'יסטיות וכלה במוזיקה עכשווית על אקולוגיה מאת איב מריים - 2005
* "קולות וירטואליים" לדואו 46 (כינור וגיטרה) וסרט הקלטה - 2007

==קישורים חיצוניים==

קטגוריה:מורים למוזיקה
קטגוריה:זוכי מלגת גוגנהיים
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1928
קטגוריה:אמריקאים שנפטרו ב-2022
מדינות המממנות טרור

מדינות שמימנו טרור בעבר}}
מדינות המממנות טרור (באנגלית: State Sponsors of Terrorism) הוא תואר שנמצא בשימוש מחלקת המדינה של ארצות הברית, ומתייחס למדינות שהמחלקה מגדירה ככאלה אשר "מספקות תמיכה ומימון למעשי טרור בינלאומי באופן עקבי". הכללה ברשימה זו גוררת החרמה נוקשה וסנקציות בידי ארצות הברית ומדינות המערב.

הרשימה נערכה לראשונה ב-1979 ונכללו בה אז לוב, עיראק, דרום תימן וסוריה.

==מדינות ברשימה==
נכון ל-2021, המדינות המופיעות ברשימה הן:
* – מאז 1979.
* – מאז 1984.
* – הוספה ב-1988; הוסרה ב-2008 והוחזרה ב-2017 לרשימה.
* – הוספה ב-1982, נמחקה מהרשימה ב-2015, עם חידוש היחסים בינה לבין ארצות הברית והוחזרה לרשימה ב-2021.

==מדינות שהוסרו מהרשימה במהלך השנים==
* – הוסרה מהרשימה ב-1982; הוחזרה לרשימה ב-1990 והוסרה שוב ב-2004.
* – הוסרה ב-2006.
* – נמחקה מהרשימה ב-1990, לאחר שהתאחדה עם צפון תימן.
* – הוספה ב-1993 והוכרז על מחיקתה מהרשימה ב-2020 כחלק מהסכם ישראל סודאן שהיה חלק בהסכמי אברהם.

==ראו גם==
* ציר הרשע
* המלחמה העולמית בטרור

==הערות שוליים==

קטגוריה:מימון טרור
קטגוריה:יחסי ארצות הברית – סודאן
קטגוריה:יחסי ארצות הברית – לוב
קטגוריה:יחסי איראן – ארצות הברית
קטגוריה:יחסי ארצות הברית – קובה
קטגוריה:יחסי ארצות הברית – קוריאה הצפונית
קטגוריה:יחסי ארצות הברית – עיראק
קפיטול מדינת קונטיקט

קפיטול מדינת קונטיקט (באנגלית: Connecticut State Capitol) הוא מבנה ממשלתי הנמצא בהרטפורד, בירת קונטיקט. בקומות התחתונות בית הנבחרים של קונטיקט, כמו כן משרדו של המושל ובקומות העליונות שוכנת מליאת הסנאט של קונטיקט.
הבניין הנוכחי הוא בניין הממשלה השלישי במדינת קונטיקט מאז המהפכה האמריקנית
הבניין נחשב לאחד מהגדולים בסגנון איסטלייק.
המבנה כולל בתוכו פסלים רבים של פוליטיקאים ואנשי דת רבים כמו: תומאס הוקר, ג'ון וינטרופ ג'וניור, רוג'ר שרמן, יונתן טרמפל, נוח ובסטר, ג'וזף האולי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קונטיקט: מבנים
עלילות הפרנקים

עלילות הפרנקים (בקיצור מלטינית: Gesta Francorum; השם המלא: De Gesta Francorum et aliorum Hierosolimitanorum, "עלילות הפרנקים וירושלמים אחרים") היא כרוניקה בלטינית המתארת את מסע הצלב הראשון, החל מועידת קלרמון (1095) ועד קרב אשקלון (1099). היא נכתבה בסביבות 1100–1101 בידי מחבר אלמוני.
זו כנראה הכרוניקה המוקדמת ביותר של מסע הצלב הראשון.

==המחבר==
שמו של המחבר אינו ידוע. הוא נכח כנראה בוועידת קלרמון. הוא היה חבר בקבוצה הצלבנית, איטלקית או נורמנית, שגויסה על ידי בוהמון הראשון למסע הצלב בשנת 1096 מתוך דוכסות פוליה (Apulia). תיאורו את המסע לירושלים, בתחילה תחת הנהגתו של בוהמון ולאחר מכן תחת רמון הרביעי, רוזן טולוז, נכתב במהלך המסע. הוא נעזר בסופר שהוסיף עריכות שונות משלו, וכך הכרוניקה מספקת נקודות השקפה רבות-ערך של אביר שלא היה מנהיג או כהן דת מדרג גבוה.

המחבר נכח בקרב דורילאום ובאגם אנטיוכיה בזמן המצור על אנטיוכיה (1097–1098), והיה אחד האנשים שנבחרו להיכנס לאנטיוכיה בלילה.
כמו כן, השתתף בכיבוש ירושלים.

==הכרוניקה==
בשנת 1101 אקהארד מאאורה עלה לרגל לירושלים וראה שם את הספר, ה"ספר קטן". תחילה, במאה ה-17 הניחו חוקרים כי מדובר ב-"Histiria de hierosolymiatano Itinere" של הכרוניקאי פטרוס טודבודוס מסיברי (Civray), אולם סברה זו נדחתה באמצע המאה ה-19, כשחוקרים צרפתים וגרמנים הגיעו למסקנה כי "עלילות הפרנקים" היה המקור ממנו שאבו שאר הכרוניקנים, כמו פולקו משארטר, ריימון מאגילר, ויליאם ממלסברי , קאנון של לה פוי (הלך בעקבות פולקו ורמון הרביעי), פטרוס טודבודוס ואלמוני שכתב את "Historia Belli Sacri" .

בכרוניקה משבח המחבר את בוהמון הראשון.

הכרוניקה כתובה בשפה פשוטה.
היא מתארת פעילויות יום יומיות של הצלבנים, את התקדמותם, מצבי רוחם, דעותיהם הקדומות על יוון. עבור המחברים בני תקופתו, המחבר האנונימי של כרוניקה היה "כפרי".
כרוניקה זו עומדת ככל הנראה בבסיסן של הכרוניקות שנכתבו לאחר המסע בידי אנשי כנסייה.
גיבר מנוז'ן כתב בשנת 1108 את "מעשי האל בידי הפרנקים" כשהוא מתבסס על מקור זה ומספר כי מקור זה "הותיר לעיתים רבות את הקורא המום מהריקות חסרת הטעם שלו" . לערך בשנת 1106, הכרוניקאי רוברט הנזיר של ריימס הוזמן אחר כך לשכתב את כל החיבור תחת השם "ההיסטוריה הירושלמית" "Historia Hierosolymitana" , לשם שיפורים ספרותיים והיסטוריים.

==קישורים חיצוניים==
* [http://www.thelatinlibrary.com/gestafrancorum.html GESTA FRANCORUM], הטקסט המלא בלטינית
* [https://sourcebooks.fordham.edu/source/gesta-cde.asp קטעים נבחרים בתרגום לאנגלית]

==הערות שוליים==

קטגוריה:מסע הצלב הראשון
קטגוריה:כרוניקות
קטגוריה:ספרות בשפה הלטינית
גרנום ברגר

גרנום ברגר (משמאל) יחד עם [[ברוך טגניה (מימין) בוועידה הלאומית של האגודה האמריקאית למען יהודי אתיופיה, 31 באוקטובר 1983.]]
גרנום ברגר (באנגלית: Graenum Berger; 21 באפריל 1908 – 31 במרץ 1999) היה הומניסט, עובד סוציאלי ומחנך אמריקאי, שהיה הנשיא המייסד של האגודה האמריקאית למען יהודי אתיופיה.

==קורות חיים==
נולד בגלאורסוויל שבמדינת ניו יורק שבארצות הברית כבן בכור ליצחק ולחנה ב-21 באפריל 1908, משפחתו היגרה קודם לכן מקופיסקי שבליטא. ב-1955 פגש את קבוצת הנערים היהודים מאתיופיה שהגיעו ללמוד בכפר בתיה וב-1965 נסע בעצמו לאתיופיה כדי לפגוש בביתא ישראל, שם התוודע לבקשת היהודים לעלות לישראל. לאחר שחזר לארצות הברית החל בפעילות למען עליית ביתא ישראל ויחד עם קבוצת פעילי עלייה הקים ב-1969 את האגודה האמריקאית למען יהודי אתיופיה. ב-1974 פרש מתפקידו כפעיל עלייה והחל בכתיבת ספרים וכן לתפקד כמחנך. 

נפטר ב-31 במרץ 1999.

== לקריאה נוספת ==
<div class="mw-content-ltr">
*Graenum Berger, Graenum Berger speaks on the Jewish community center: a fourth force in American Jewish life, Jewish Education Committee Press, 1966
*Graenum Berger, Black Jews in America: a documentary with commentary, Commission on Synagogue Relations, Federation of Jewish Philanthropies of New York, 1978
*Graenum Berger, The Turbulent Decades, vol. I and II, 1981
*Graenum Berger, Graenum, an autobiography, Ktav Pub. House, 1987, 
*Graenum Berger, A not so silent envoy: a biography of Ambassador Samuel David Berger, J.W.B. Hampton Pub. Co., 1992, 
*Graenum Berger, Rescue the Ethiopian Jews!: a memoir, 1955-1995, J.W. Bleeker Hampton Pub. Co., 1996, 
</div>

==קישורים חיצוניים==

קטגוריה:האגודה האמריקאית למען יהודי אתיופיה
קטגוריה:עליית ביתא ישראל: אישים
קטגוריה:פעילים ציונים בארצות הברית
קטגוריה:אנשי חינוך יהודים אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1999
קאוטו

קאוטו (Cauto) הוא הנהר הארוך בקובה. ראשיתו בסיירה מאסטרה שבדרום-מזרח המדינה, והוא זורם צפון-מערבה, לכיוון מפרץ גואקניאבו שבים הקריבי, אליו הוא נשפך לאחר 343 ק"מ, צפונית לעיר מנסניו. הנהר הוא אחד משני הנהרות היחידים בקובה המתאימים לשיט, יחד עם סגואה לה גראנדה שבצפון המדינה, ב-110 הק"מ הקרובים לשפך. אף שהוא הנהר הארוך בקובה, בנהר אחר, נהר טואה, זורמים יותר מים. אגן הניקוז שלו משתרע על פני כ-8,900 קמ"ר, שהם כ-8% משטחה של קובה. לאורך השנים סבל הנהר מזיהום וממפגעים סביבתיים, וממשלת קובה החלה במאמצים לשיקומו.

==קישורים חיצוניים==

* 

קטגוריה:קובה: גאוגרפיה
קטגוריה:אמריקה: נהרות
אלון שטיין

אלון שטיין (נולד ב-4 בינואר 1978) הוא כדורסלן עבר ומאמן ישראלי בעל אזרחות גרמנית, ששיחק בעמדת הגארד ומשמש כמאמן של הנוער על במחלקת הנוער של הפועל חולון.

==ביוגרפיה==
שטיין גדל באבן יהודה, בה הפך לבן טיפוחיו של רלף קליין שהגדיר אותו "שחקן הנוער הטוב ביותר בארץ". הוא שיחק בקבוצת הילדים של מכבי דרום, ולאחר שקלע 60 נקודות במשחק גמר גביע המדינה לילדים עבר לשחק בשורותיה של מכבי תל אביב. בנוסף, למד שטיין במגמת הכדורסל של תיכון קריית שרת בחולון.

שטיין הצטרף להפועל גליל עליון בשנת 1995, בהדרכתו של דייוויד בלאט ושיחק בשורותיה עד 1999. לאחר שנה במכבי קריית מוצקין חזר לשחק בגליל עונה נוספת, בטרם עבר להפועל תל אביב לקראת עונת .

בשנת 2001 עבר שטיין לשחק במדי רטיופארם אולם מהליגה הגרמנית, בה לא היה נחשב לשחקן זר בזכות הדרכון הגרמני בו הוא מחזיק. לאחר מספר שנים בהן שיחק בגרמניה, שווייץ והולנד חזר שטיין לישראל בשנת 2007 והצטרף לשורותיה של הפועל באר שבע מהליגה הלאומית.

בעונת הוא חזר לשחק בשווייץ במדיה של לוגאנו טייגרס ובשנת 2012 הצטרף למכבי תל אביב שבסופה פרש מכדורסל.

לאחר הפרישה עבד כמאמן מחלקת הנוער של מכבי תל אביב, ובאוגוסט 2013 מונה לתפקיד עוזר מאמן שני במכבי תל אביב. בסיום עונת 14/15 סיים חוזה שמכבי בחרה שלא לחדש.

בקיץ 2015 מונה לעוזר המאמן השני בנבחרת ישראל.

בקיץ 2016 מונה לעוזר מאמן בבני הרצליה שם שימש כ-3 שנים.

בקיץ 2019 מונה שטיין למאמנה של הפועל חבל מודיעין, בסיום עונה זו סיימה הקבוצה במקום ה-13 המוביל לליגה הארצית עם מאזן של 8 ניצחונות ו-14 הפסדים אך נשארה בליגה עקב ביטול היורדות.

ביוני 2020 מונה שטיין למאמנה של מכבי הוד השרון במקומו של נתי כהן.

==קישורים חיצוניים==

==הערות שוליים==

קטגוריה:כדורסלנים ישראלים
קטגוריה:כדורסלנים גרמנים
קטגוריה:כדורסלנים יהודים
קטגוריה:כדורסלני הפועל גליל עליון
קטגוריה:כדורסלני מכבי קריית מוצקין
קטגוריה:כדורסלני הפועל תל אביב
קטגוריה:כדורסלני רטיופארם אולם
קטגוריה:כדורסלני ABC אמסטרדם
קטגוריה:כדורסלני הפועל באר שבע
קטגוריה:כדורסלני אליצור יבנה
קטגוריה:כדורסלני מכבי תל אביב
קטגוריה:מאמני בני הרצליה
קטגוריה:מאמני מכבי הוד השרון
קטגוריה:מאמני הפועל חבל מודיעין
קטגוריה:כדורסלני אייסברן ברמרהאפן
קטגוריה:בוגרי תיכון קריית שרת
קטגוריה:ישראלים שנולדו ב-1978
מורה לחיים

מורה לחיים (באנגלית: The Ron Clark Story או The Triumph) הוא סרט טלוויזיה אמריקאי משנת 2006, המספר את סיפורו האמיתי של רון קלארק, מורה צעיר שמגיע לניו יורק ופועל לשנות את תפיסת מחשבתם של ילדי כיתה ו', בני מיעוטים, שמערכת החינוך ואפילו הוריהם איבדו תקווה לגביהם.

הסרט זכה לביקורות אוהדות, בעיקר על משחקו של מת'יו פרי. פרי היה מועמד לשלושה פרסי אמי ולפרס גלובוס הזהב.

== עלילת הסרט ==
הסיפור עוקב אחרי רון קלארק, מורה צעיר, אידיאליסט ויצירתי, שעוזב את מקום מגוריו בצפון קרוליינה ומתחיל ללמד בבית ספר ציבורי בניו יורק. הוא נתקל בקשיים רבים - התלמידים באים ממשפחות עניות וחסרות השכלה, ההנהלה אינה תומכת בשיטות היצירתיות שבאמצעותן הוא מנסה ללמד, ורוב התלמידים אינם מעוניינים ללמוד ומיואשים ממצבם הלימודי. שמיקה וולאס, תלמידה כריזמטית מאוד, ממרידה את התלמידים נגדו ומגלה חוסר התעניינות מופגן בלימודים.

למרות הכל, באמצעות דרכים יצירתיות ללמד, קלארק מצליח לגרום לתלמידים להתעניין בחומר הנלמד (למשל - הוא סיכם איתם שאם הוא יצליח לקפוץ בחבל, הם ילמדו חומר מסוים היטב). הוא עוזר לתלמידים להתגבר על הבעיות האישיות שלהם וכך מחנך אותם להתנהגות ראויה.

למרות המשוכות הרבות במשך השנה, בסוף שנת הלימודים מתברר שהכיתה נמצאת במקום הגבוה ביותר מבחינה לימודית מבין כל כיתות ו' במדינה, וששמיקה השיגה את הציונים הטובים ביותר במתמטיקה ואנגלית מכל תלמידי כיתה ו' במחוז.

==קישורים חיצוניים==

קטגוריה:סרטי 2006

קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים על חינוך והוראה
סימן הטעמה עילי כפול

{| style="float: left;"
|-
| 
| 
|}

מקלדת [[הונגרית]]
שלט בפארואזית עם ő
סימן הטעמה עילי כפול ( ˝ ) הוא סימן דיאקריטי בכתב לטיני. סימן זה נמצא בשימוש בעיקר בהונגרית כתובה.

==היסטוריית פיתוח הסימן הדיאקריטי ˝ ==
סימני הטעמה הופיעו לראשונה בהונגרית אורתוגרפית במאה ה-15 בכתבי יד של התנועה ההוסיטית. בהתחלה, רק Áá ו-Éé סומנו, מאחר שהיו שונים גם בצורת הביטוי וגם במהותם בתוך המילה בה נכתבו. מאוחר יותר במאה ה-15 הופיעו גם Íí, Óó ו-Úú. במאה ה-18, לפני שההונגרית האורתוגרפית הפכה להיות קבועה ומוסכמת על ידי כל דובריה, צורפו להונגרית האורתוגרפית U ו-O עם אומלאוט וסימן הטעמה עילי (ǘ ו-ö́). במאה ה-19 הציגו טיפוגרפים הונגרים את סימן ההטעמה העילי הכפול כפתרון יותר אסתטי לכתיבת התנועה.

==סימני הטעמה להדגשת תנועות בהונגרית==
{| class="wikitable"
|-
| תנועה רגילה||Aa||Ee||Ii||Oo||Uu||Öö||Üü
|-
| תנועה מוארכת||Áá||Éé||Íí||Óó||Úú||Őő||Űű
|}

==סלובקית==
בתחילת שנות ה-20, האות Aa) A̋ a̋ עם סימן הטעמה עילי כפול) הייתה בשימוש כגרסה מוארכת של Ää. השימוש היה לייצוג התנועה /:æ/ ב-IPA (אלפבית פונטי בינלאומי), בעיקר במילים שאולות.

==פארואזית==
כתב יד דני קלאסי משתמש ב-"Óó" בשביל "Øø", אשר הופך לבעיה בעת כתיבת פארואזית במסורת דומה, כאשר יש לציין ש-"Óó" הוא חלק מן האלפבית הפארואזי. לכן Őő משמש לעיתים לכתיבת "Øø" בפארואזית.

==טון דיבור==
אלפבית ה-IPA (אלפבית פונטי בינלאומי) ורבים אחרים משתמשים בשתי מערכות כדי לציין את הטון: מערכת דיאקריטית ומערכת אלפבית תוספתי. במערכת דיאקריטית, סימן הטעמה עילי כפול מייצג טון גבוה במיוחד.

==כתיבת סימן הטעמה עילי כפול במחשב==
לכתיבת O גדולה עם סימן הטעמה עילי כפול יש לכתוב כטקסט רגיל 0150, ולאחר הכתיבה ללחוץ Alt+X במקלדת. ל-O קטנה במקום לכתוב 0150 יש לכתוב 0151 וללחוץ במקלדת Alt+X. לכתיבת U גדולה יש לעשות את אותו תהליך עם המספר 0170, ול-U קטנה יש לעשות את אותו תהליך עם המספר 0171. ב-Word לא קיים A עם סימן הטעמה ראשי כפול.
המספרים בקיצורי המקשים הם האותיות עם סימן ההטעמה העילי הכפול בכתב Unicode (יוניקוד).
לכתיבת סימן הטעמה עילי כפול בשילוב עם אות (כלומר לכתוב את האות ללא סימן ההטעמה הראשי הכפול ואחריה לכתוב את סימן ההטעמה הראשי הכפול), יש לכתוב את האות (U/u/O/o), וללא מרווח לכתוב 030B כטקסט רגיל, וללחוץ במקלדת Alt+X.

==ראו גם==
* סימן דיאקריטי
* הונגרית
* סלובקית
* פארואזית
* אומלאוט
* Ű
* Ő
* שפות אוראליות
* שפות סלאביות
* יוניקוד

==קישורים חיצוניים==

קטגוריה:בלשנות
קטגוריה:סימנים דיאקריטיים
קטגוריה:שפות סלאביות
קטגוריה:שפות אוראליות
טוקן גיאני

טוקן גיאני (שם מדעי: Selenidera culik) הוא מין של עוף טרופי דרום-אמריקאי במשפחת הטוקניים. הטוקן הגיאני חי באזורים רבים בצפון מערב ברזיל, גיאנה הצרפתית, גיאנה, סורינאם וונצואלה.

== מאפיינים ==
בית הגידול הטבעי שלו הוא ביערות טרופים לחים. אומנם הוא חי בחופת יער הגשם, אך לפעמים יורד מעט לקומה האמצעית ואף לאדמה. אורכו 25 סנטימטר ומשקלו נע בין 110 ל-165 גרם.

צבע החזה אצל נקבות הטוקן הגיאני הוא אפור בשונה מהזכרים להם חזה שחור. הטוקן הגיאני ניזון בעיקר מפירות אך גם מחרקים קטנים ובעלי חוליות קטנים כמו צפרדעים ולטאות. הטוקנים הגיאנים נצפים בעיקר בזוגות או בלהקות קטנות של עד שישה טוקנים.

עונת הרבייה מתרחשת בין מרץ ליוני. לאחר תקופת החיזור, הטוקן מקנן בחורים טבעיים או שנוצרו על ידי אחרים (בעיקר נקרים) בעצים, מכיוון שמקורם הגדול חלול ואינו מתאים לחפירה. חורי הכניסה הם בדרך כלל באורך של כ-5 ס"מ, בעוד שחלל החור עצמו בין 16ל-40 ס"מ עומק. הנקבה מטילה 2-4 ביצים לבנות, ושני ההורים דוגרים עליהם במשך כששה עשר ימים. הגוזלים מואכלים בפירות ובחרקים עד לתקופת צמיחת הנוצות. אין הרבה מידע בנוגע לאורח החיים של הגוזלים לאחר הצמחת הנוצות.

==קישורים חיצוניים==

* [http://neotropical.birds.cornell.edu/portal/species/overview?p_p_spp=302136 טוקן גיאני], אתר מידע על ציפורים טרופיות
* [https://web.archive.org/web/20070819114100/http://www.nashvillezoo.org/piciformes/ramphastidae.htm מידע על מיני טוקנים], אתר מידע על המינים במשפחת הטוקניים.

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:טוקניים

קטגוריה:גיאנה: עופות

קטגוריה:ברזיל: עופות
קטגוריה:עופות יער האמזונאס
קטגוריה:בעלי חיים שתוארו ב-1758